COM7  กำไรไตรมาส 4/60 ทำจุดสูงสุดใหม่แนะซื้อเป้า 21 บาท
COM7  กำไรไตรมาส 4/60 ทำจุดสูงสุดใหม่แนะซื้อเป้าหมาย 21 บาท
9 ม.ค. 2561

บล.บัวหลวง ระบุในบทวิเคราะห์วันนี้(9ม.ค.) ว่า บริษัท คอมเซเว่น จำกัด (มหาชน) หรือ COM7 จะเติบโตเกาะกระแสไปกับการเกิดขึ้นของเทคโนโลยี และ e-Commerce และเงินหมุนเวียนที่มีอยู่สูงใน ตลาด e-Commerce คาดส่งผลบวกต่อกลุ่ม ค้าปลีกที่เกี่ยวข้องกับ Smartphone และอุปกรณ์รองรับการเติบโตของธุรกิจ e-Commerce ซึ่ง COM7 เป็นผู้ค้าปลีกอุปกรณ์ IT รายใหญ่ของประเทศ ด้วยยอดขายปีละ 2 หมื่นล้านบาท คาดจะเติบโตไปกับคลื่นลูกนี้โดยตรง
สำหรับปัจจัยหนุนระยะสั้นคาดมาจากกำไรไตรมาส 4/60 ที่จะทำจุดสูงสุดใหม่ และแนวโน้มไตรมาส 1/61 ที่จะดีกว่าภาพตามปัจจัยฤดูกาลในอดีต และบริษัทยังมีศักยในการสร้างผลตอบแทนต่อส่วนผู้ถือหุ้น (ROE) สูงถึง 28% สูงที่สุดในอุตสาหกรรม เพราะการทำธุรกิจแบบ Asset light model แนะนำ ซื้อ ราคาเป้าหมาย 21 บาท